Dardisas getkvi
Subtitle: Seven stories, eight cycles of miniatures, and two essays
By: edited by Ia Sulaberidze
Edition: First edition
Publisher: Bakmi Publishing House
Published: May 18, 2023
Place of publication: Tbilisi, Georgia
Language: geo
Format: Paperback
Number of pages: 328
ISBN-13: 9789941483578
Copyright date: 2023
Other titles: “I will tell you about sadness“ (seven stories, eight cycles of miniatures, and two essays), Tbilisi, publishing house Bakmi, 2023
First sentence: ადე, ბიჭო, ლევანო, ადექი მეთქი. აი, წითელი კვერცხები გაგვიგორეს საფლავებზე. ჰო, ჰო, აღდგომა დღე გათენდა და მაგისი მადლითა. ესა, აქ რო მოხუცი გვიდგას, ეს არი ამ ღვთისმშობლის მონასტრის წინამძღვარი დედა კვირილა. ესენი კიდევა, წითელი კვერცხები რომ დაგვიგორესა და საფლავებს გვიწმენდენ, ანგელოზები ჯერ ვერა, აქაური მორჩილები არიან: ფილოთეა, სოფია, თაისია და ევანთია...
რა უნდა გითხრა და, რა ვიცი... რაც წამომაგონდება, ცოტ-ცოტაობით მოგიყვები, გრძლად რო არ გამოვიდეს მერე. დიდი ხანია არ მინახიხარ, თორემა მე ლაპარაკის ხამი კი არა ვარ.
Description: წინასიტყვაობა

უცნაური მწერალია მიხო მოსულიშვილი, ტკივილიანი მწერალი, ჭრილობები არ უშუშდება. დაწერს და თითქოს სული მოიბრუნაო, მაგრამ მერე ისევ ეხსნება ეს ძველი ჭრილობა და ისევ მიუბრუნდება ტკივილიან სათქმელს. ასეთი რამე იმ დროს ხდება ხოლმე, როდესაც ადამიანისთვის ომი არ დამთავრებულა, ეს მისთვის პირადი მეხსიერებაა. იცის, რაზეც წერს, რადგანაც როგორც მწერალს სხვებზე უკეთესად ესმის, რომ ომში ყველაზე მძიმე და ტკივილიანი ადამიანის სიკვდილი კი არა, მისი სულიერი დაცემაა, ზნეობრივი გატეხვა. ამიტომაცაა, რომ მისი ყოველი ახალი წიგნი მკითხველს მძიმე გამოცდის წინაშე აყენებს. ვიღაცა ამ გამოცდას გაუძლებს და ვიღაცა - ვერა, თუმცა, ამ ტკივილიან დაძაბულობას ვერავინ ასცდება.
სინამდვილეში ეს წიგნი ომზე სულაც არაა, ის ადამიანებზეა, მათ ხასიათებზე, არჩევანზე, ბედისწერაზე, დანაშაულის განცდაზე, ადამიანების ნამდვილი ბუნების ამოცნობაზე. აქ კეთილი, ბოროტი, ძლიერი, სუსტი ან მტყუან-მართალი პერსონაჟები კი არ მოქმედებენ, არამედ ისინი, ვისაც მორალური საქციელის ჩადენა შეუძლია და ვისაც - არა.
ეს კრებული ღირებულებებზეა, რომელსაც ავტორი უცვლელად ინახავს: ბუნებასთან სიახლოვეზე, სულიერ სიწმინდეზე, ქვეყანაზე, რომელიც ჯერ ბოლომდე ვერ ჩამოყალიბებულა.
მიხო მოსულიშვილი სიყვარულით წერს თავის გმირებზე და დინჯი თხრობით, გმირების კოლორიტული და ცოცხალი მეტყველებით მკითხველი ძალდაუტანებლად შეჰყავს ატმოსფერულ, კინო-პროზაულ სამყაროში. სხვანაირად ვერც მოიქცევა, სანამ იარსებებს დარღვეული საზღვრები, გაწყვეტილი ურთიერთობები, დამსხვრეული
ბედი და ისტორიული უსამართლობა, ეს ჭრილობა პირს არ შეიკრავს.
ჰოდა, რა მოასვენებს მწერალს, ან რა გამოლევს მის ტკივილიან სათქმელს?

მწერალი
გიორგი კაკაბაძე
Notes: Collection of Short stories
Table of contents: title: დარდისას გეტყვი; title: შვიდი მოთხრობა, მინიატურები რვა სხვადასხვა ციკლიდან და ორი ესსეი; title: სარჩევი; title: შვიდი მოთხრობა; label: ზეცას ვიყავ, ზეცა ვნახე
title: 7; label: ტურის ქორწილი, ანუ მზე პირს იბანს
title: 23; label: მდოგვის მარცვლისა და ანგელოზებისათვის
title: 53; label: Le Détective paysan
title: 83; label: სულის ცხენი
title: 115; label: სტუმრად დედასთან, ანუ ამბავი ფორეს საყვარელი იტალიური კარდალისა და ტერეზინასთვის ნაჩუქარი ნიშნობის ბეჭდისა
title: 129; label: ომის ფარდაგები
title: 136; title: მინიატურები რვა სხვადასხვა ციკლიდან; label: დარდისას გეტყვი
title: 212; label: გზისა და მოგზაურისა
title: 230; label: ფრანკფურტული ჩანაწერები
title: 249; label: ნუ დავტბორავთ ჩვენს სულებს
title: 264; label: ერთი ციდა მოთხრობები
title: 278; label: ვინც კინოს მასწავლიდა
title: 292; title: ორი ესსეი; label: მიახლოება საკუთარ თავთან
title: 307; label: ხედვის კუთხის შემობრუნება სპირალურად, სამას სამოცი გრადუსით
title: 323